Win XP installeerimise või ümberinstalleerimise parimaks meetodiks on tema installeerimine Win XP installeerimise CD plaadilt alglaadimise kaudu.  1. Pane see Win XP installimise CD plaat oma CD-ROM või siis DVD seadmesse ja käivita oma kompuuter või kui ta töötab, siis tee arvuti ümerlaadimine (restart). Kohe ilmub ekraan, mille ülaääres on kiri: Press any key to boot CD ja vajuta siis kohe (5 sekundi jooksul) oma klaviatuuril tühiklahvi või siis mingit muud suvalist klahvi, vaata allolevat pilti  (Juhul kui mõne pisipildi asemel on tühi ristkülik/ruut, siis klõpsa oma brauseriaknas üleval tõõriistaribal nuppu Refresh või Reload):          2. Seejärel ilmub järgmine ekraanipilt:        Nagu siit pidilt näha on, õnnestus kompuutri alglaadimine Win XP installimise CD plaadilt ja tema Setup programm alustas arvuti seadmete konfiguratsiooni kontrollimist.    3. Peaaegu kohe kui algab Win XP enese installeerimine, ilmub selline aken:            Märkus (üldiselt seda ei ole vaja teha): Kui Sa installid esmakordselt Win XP, siis ta püüab esmalt tuvastada, et millist tüüpi BIOS Sinu kompuutril on. Uuemad kompuutrid omavad nn Advanced Configuration and Power (ACPI) võimet. Kahjuks Win XP ei suuda alati tuvastada, et kas kompuutri BIOS omab ACPI võimet ja seega ta ei installi ACPI tuge. Ja veelgi hullem, hiljem, pärast Win XP installeerimist, seda viga parandada ei saa. Selline probleem põhjustab hiljem selle, et Sa ei saa oma kompuutrit normaalselt välja lülitada! Õnneks juhtub sellist olukorda harva! Juhul kui Sul tekib selle väljalülitamisega probleem ja Sa oled kõik muud võimalused läbi proovinud aga abi ei saanud, siis tuleb Sul teha Win XP ümberinstallimine ja tegutseda nii:  a) pane oma Win XP installeerimise  CD sahtlisse ja käivita kompuuter, siis esimene asi, mida Sa oma ekraanil näed, on ekraani allaäärde ilmuv kiri, mis laseb Sul vajutada klahvi <F6>, et saaks installeerida SCSI või RAID kontrolleri. Seda üldiselt vaja ei lähe, sest kodukasutajad tavaliselt ei oma kompuutris mitut kõvaketast või siis SCSI kallist kasutajaliidest. Seega ei pea Sa seda klahvi F6 vajutama, aga kui Sul oli ülevalpoolnimetatud probleem, siis vajuta kohe klahvi F6 asemel hoopis klahvi <F5>. Seejärel ilmub uus aken menüüga, mis lubab valida vajaliku parameetri, tavaliselt tuleb sealt menüüst valida noolklahvide abil rida Advanced Configuration and Power Interface (ACPI) PC ja vajutada seejärel klahvi <ENTER> ning installi siis oma Windows XP.  Et lõpuks kontrollida kas asi õnnestus, tee pärast Win XP installeerimise lõpetamist oma ekraanil ikoonil My Computer hiire paremklõps ja vali kontekstmenüüst käsk Properties. Ilmuvas aknas ava leht Hardware ja klõpsa ülemises osas asuval Device Manager nupule, järgmises aknas vajuta rea Computer kõrval asuvale ristikesele ja siis pead Sa nägema sellist rida nagu Advanced Configuration and Power Interface (ACPI) PC (NB! Kui Sul aga sellist probleemi ei ole esinenud, siis võib selle rea asemel seal olla ka mingi muu parameeter, näiteks ACPI Uniprotsessor PC).      4. Kui kompuutri initsialiseerimise protsess on lõppenud, siis ilmub aken, kus Sul tuleb valida menüüst esimene parameeter-vajuta selleks klahvi <ENTER>:          5. Nüüd ilmub Windows XP Litsentsi lepinguaken, mida tuntakse rohkem End-User Licence Agreement või siis EULA nime all. Siin võid selle jura lugemata jätta ja kohe vajutada klahvi <F8>. Vaata pilti:          6. See alljärgnev aken ilmub ainult siis, kui Sa kasutad installimiseks aga Win XP upgrade versiooniga installeerimise CD plaati ( XP Pro Upgrade CD  mis on odavam) ja Sinu kõvaketas on tühi, siis ilmub järgmine aken:          Sel juhul pead Sa nüüd oma  CD ROM sahtlisse panema mingi vanema versiooniga Windows'i installeerimise CD plaadi, et saadaks siis kontrollida tema olemasolu. Seejärel palutakse Sul jälle panna tagasi see upgrade CD plaat, et installeerimist jätkata, vastasel juhul Sa antud akent ei näe.   Kui Sa kasutad upgrade versiooni, siis sobib Win XP puhta installeerimise ettenäitamiseks üks järgnevatest Windowsitest: Win NT3.51, 4.0, 2000, Win 95, 98, Me.  (Mnjah, hea vahend oma piraat Windows  98x või 2000 uuendamiseks ja "legaliseerimiseks"!?).  Kui sul aga on uuendamise ajal oma kõvakettal mingi Windows'i vanem versioon alles, siis uuendada saab ainult Win 98x ja Win 2000 opsüsteeme, st nad uuendada kuni Win XP-ni.      6a) Järgmine aken ilmub samuti ainult siis, kui Sinu kõvakettale on juba Windows XP versioon installitud, st ketas ei ole tühi ja Sulle pakutakse tema parandamist. Kui Sa soovid teha oma kõvaketta puhtaks ja installida sinna oma värske Win XP, siis vajuta seal klahvi < Esc > (st ära teda paranda: nn repair) ja kogu lugu:          7. Ilmub järgmine aken (pilt tuleb allpool pärast seda pikemat osa), kus loetletakse ülesse kõik kõvakettal olevad  partitsioonid  (partitions) ja ka mittejaotatud ruum ( un-partitioned space ). Kui Sinu kõvaketas on uus või eelnevalt tühjaks tehtud, siis kuvatakse seal ainult jaotamata kettaruum (un-partitioned space), sest muud ju seal ei saagi olla-seda näidatakse ka alloleval pildidl.  Loe edaspidisest tegutsemisest siis antud pildist allpool tulevatest juhistest, alates alapealkirjast: "Mida need partitsioonid tähendavad?"...).   Kui Sul aga ei ole kõvaketas tühi, siis kuvatakse ka muud partitsioonid, sel juhul kasuta oma noolklahve ja liigu sinna kuhu soovid luua uue partitsiooni (partition'i). Vajuta klahvi < D >, et kustutada olemasolev partitsioon (siis hävitatakse seal ka kõvakettal olevad andmed!) või vajuta siis klahvi < C >, et luua uus partitsioon mittejaotatud osas. Kui Sa vajutad klahvi <D>, et kustutada olemasolevat partitsiooni, siis pead Sa seejärel vajutama klahvi <  L  > (või kui tegemist on süsteemipartitsiooniga - seal asub Windows'i opsüsteem - vajutama < ENTER > ja siis alles vajutama <  L  >), et kinnitada oma partitsiooni kustutamist. Korda neid samme iga oma olemasoleva partitsiooni tarbeks, mida sa soovid kustutada (või ümber paigutada), et luua uus partitsioon. Kui kõik vajalikud partitsioonid on kustutatud, siis võid Sa valida noolklahvidega allesjäänud mittejaotatud ruumi ja vajutada  klahvi < C >, et luua uued partitsioonid.  Märkus: Kui Sa soovid luua uue partitsiooni sinna kus vähemalt üks partitsioon juba on, siis pead Sa esmalt kustutama olemasoleva partitsiooni või partitsioonid ja alles seejärel looma sinna uue partitsiooni. Tipi uue partitsiooni tarbeks tema soovitud suurus megabaitides (MB) ja vajuta klahvi <ENTER>.     Alternatiivina võid Sa vajutada ka kohe klahvi <ENTER>, et luua kogu olemasolevast  kättesaadavast ruumist üksainus suur partitsioon (aga seda ma ei soovita loe nendest partitsioonidest altpoolt!).